text: Østjysk lejlighed bliver blandt landets dyreste
  14 februar 2016 kl. 15.57
  Vejle er som den eneste by udenfor hovedstadsområdet med på top 10 over Danmarks dyreste lejligheder.
  16 millioner kroner. Det er udbudsprisen på Danmarks 10. dyreste lejlighed, der er ved at blive opført i Vejle.
  Penthouselejligheden ligger på 10. sal i prestigeprojektet Havneøen.
  Den kommende ejer kan se frem til at flytte ind i 2017 i en 400 kvadratmeter stor luksuslejlighed i to plan med fem værelser. Udsigt over Vejle Havn og Ibæks og Bredballes skovbeklædte arealer kan nydes fra den 75 kvadratmeter store tagterrasse.
  Opgørelsen fra boliga.dk viser, at Aarhus har fået baghjul, og at Danmarks dyreste lejligheder fortsat ligger i København og omegn.
  Prisen på 16 millioner er dog et stykke fra Danmarks dyreste lejlighed. 388 kvadratmeter på Fortkaj i København til den nette sum af 31.995.000 kroner.
  Danmarks dyreste lejligheder
  Pris: 31.995.000 kroner: Fortkaj, København, 388 kvm.Pris: 24.500.000 kroner: Amagertorv, København, 233 kvm.Pris: 18.995.000 kroner: Fortkaj, København, 276 kvm.Pris: 18.900.000 kroner: Christiansgave, Rungsted Kyst, 228 kvm.Pris: 18.995.000 kroner: Islands Brygge, København, 215 kvm.Pris: 17.995.000 kroner: Fortkaj, København, 276 kvm.Pris: 16.900.000 kroner: Strandgade, København, 269 kvm.Pris: 16.900.000 kroner: Piet Heins Vej, Rungsted Kyst, 271 kvm.Pris: 16.500.000 kroner: Åbenrå, København K, 241 kvm.Pris: 16.000.000 kroner: Havneøen, Vejle, 400 kvm.
  Klik her for at se billeder og beskrivelse af penthouselejligheden i Vejle.
  